สำนักงานเศรษฐกิจการเกษตร ลงเก็บข้อมูลพื้นที่จริง ถอดแนวทางปรับสมดุลน้ำมันปาล์มในประเทศ เพื่อแก้ปัญหาราคาปาล์มตกต่ำ
สำนักงานเศรษฐกิจการเกษตร ลงเก็บข้อมูลพื้นที่จริง ถอดแนวทางปรับสมดุลน้ำมันปาล์มในประเทศ เพื่อแก้ปัญหาราคาปาล์มตกต่ำ เตรียมเสนอมาตรการเพิ่มเติมเข้าที่ประชุมกนป. พฤษภาคมนี้นางสาวจริยา สุทธิไชยา เลขาธิการสำนักงานเศรษฐกิจการเกษตร (สศก.) กระทรวงเกษตรและสหกรณ์ เปิดเผยว่า ขณะนี้ 4 หน่วยงาน ได้แก่ กระทรวงเกษตรและสหกรณ์ กระทรวงพาณิชย์ กระทรวงอุตสาหกรรม และกระทรวงพลังงาน ได้ติดตามสถานการณ์ด้านการผลิต และด้านอุตสาหกรรมผลิตภัณฑ์ปาล์มน้ำมัน รวมทั้งกลไกขับเคลื่อนทั้งระบบตามที่ได้รับมอบหมายจากที่ประชุมคณะกรรมการนโยบายปาล์มน้ำมันแห่งชาติ (กนป.) โดยจะร่วมกันเสนอแนวทางและมาตรการเพิ่มเติม พร้อมทั้งรับฟังความเห็นและข้อเสนอจากทุกฝ่ายที่มีส่วนเกี่ยวข้อง เพื่อเสนอที่ประชุม กนป. ในเดือนพฤษภาคมนี้ ขณะที่กระทรวงเกษตรฯ ดำเนินโครงการสร้างความเข้มแข็งให้เกษตรกรผู้ปลูกปาล์มน้ำมัน เพื่อบรรเทาความเดือดร้อนด้านรายได้ให้แก่เกษตรกรรายย่อย โดยช่วยเหลือเกษตรกรรายย่อยทุกครัวเรือนที่ขึ้นทะเบียนเกษตรกรกับกรมส่งเสริมการเกษตร ครัวเรือนละไม่เกิน 15 ไร่ ในอัตรา 1,500 บาท/ไร่ รวม 250,000 ครัวเรือน จ่ายตรงผ่านบัญชี ธ.ก.ส.เรียบร้อยแล้วนอกจากนี้ ช่วงเดือนมกราคม – เมษายน 2562 ที่ราคาผลปาล์มน้ำมันตกต่ำ นั้น กนป.มอบหมายกระทรวงพาณิชย์ และกระทรวงพลังงาน ให้การไฟฟ้าฝ่ายผลิต (กฟผ.) รับซื้อน้ำมันปาล์มดิบ 160,000 ตัน ในราคา 18 บาท/กิโลกรัม รับซื้อผลปาล์มจากเกษตรกรในราคา 3.24 บาท/กิโลกรัม (เปอร์เซ็นต์น้ำมัน 18%) ผลิตกระแสไฟฟ้า ซึ่งได้ดำเนินการเสร็จสิ้นแล้วเมื่อวันที่ 20 เมษายน 2562